72. ΝΟΜΟΣ υπ’ αριθ. 1391 της 7/8 Σεπτ. 1983 (ΦΕΚ Α΄ 118) Συνταξιοδοτικά θέματα των δικαστικών λειτουργών της πολιτικής και ποινικής δικαιοσύνης, που αποχωρούν από την υπηρεσία με εθελουσία έξοδο. Αρθρ.1.-Προστίθεται παρ. 7 στο άρθρ. 92 Π.Δ. 1041/1979, ΦΕΚ Α΄ 292, Τόμ. 29, σελ. 90,733) Άρθρ.2.-1.Οι δικαστικοί λειτουργοί, που αναφέρονται στο προηγούμενο άρθρο, έχουν δικαίωμα σύνταξης από το Ταμείο Νομικών, ανεξάρτητα από το χρόνο ασφάλισής τους σε αυτό, εκτός αν διορισθούν δικηγόροι, σύμφωνα με τις κείμενες διατάξεις, οπότε δικαιούνται να συνεχίσουν την ασφάλισή τους στο Ταμείο στην Α΄ τάξη των αμίσθων. Η σύνταξη, που παρέχεται σε όσους δε συνεχίσουν την ασφάλισή τους στο Ταμείο Νομικών, είναι ανάλογη με το χρόνο της ασφάλισής τους στο Ταμείο αυτό, προσαυξημένο κατά 10 έτη επί πλέον των όσων δικαιούται ο καθένας να αναγνωρίσει σύμφωνα με τις κείμενες διατάξεις, με τον περιορισμό ότι ο συνολικός χρόνος ασφάλισής τους, πραγματικής και αναγνωριζόμενης, δεν θα υπερβαίνει τα σαράντα χρόνια. 2.Οι δικαστικοί λειτουργοί, που αναφέρονται στην προηγούμενη παράγραφο, έχουν δικαίωμα εφάπαξ βοηθήματος από το Ταμείο Προνοίας Δημοσίων Υπαλλήλων, καθώς και σύνταξης από το Ταμείο Αρωγής Υπαλλήλων του Υπουργείου Δικαιοσύνης, εφόσον υπάγονται στην ασφάλισή του, ανεξάρτητα από το χρόνο ασφάλισής τους στα ταμεία αυτά. Το εφάπαξ βοήθημα και η σύνταξη που δικαιούνται είναι ανάλογα με το χρόνο ασφάλισής τους, πραγματικής και αναγνωριζόμενης, στο αντίστοιχο ταμείο, σύμφωνα με τις κείμενες διατάξεις, προσαυξημένο κατά 7 έτη, για όσους έχουν χρόνο ασφάλισης από 12 έως και 18 έτη, κατά 6 έτη, για όσους έχουν χρόνο ασφάλισης από 19 έως και 25 έτη και κατά 5 έτη, για όσους έχουν χρόνο ασφάλισης 26 έτη και άνω, με τον περιορισμό ότι ο πρόσθετος χρόνος δεν θα είναι περισσότερος από το χρόνο που χρειάζεται αντίστοιχα για τη συμπλήρωση του συνολικού χρόνου ασφάλισης που απαιτείται για την παροχή του ανώτατου ορίου σύνταξης ή εφάπαξ βοηθήματος. 3.Η εξαγορά του πρόσθετου χρόνου ασφάλισης, ορίζεται με τις προηγούμενες παραγράφους, γίνεται με την καταβολή σε κάθε ταμείο του συνόλου των εισφορών που αναλογούν στον προστιθέμενο χρόνο και με τον όρο της λήξης της ασφάλισης σε αυτό. Το ποσόν των παραπάνω εισφορών, που οφείλεται στο Ταμείο Νομικών και στο Ταμείο Αρωγής Υπαλλήλων του Υπουργείου Δικαιοσύνης, εξοφλείται με παρακράτηση από κάθε ταμείο του 1/4 των τακτικών ή έκτακτων παροχών, που θα του χορηγεί τούτο, ενώ το Ταμείο Προνοίας Δημοσίων Υπαλλήλων συμψηφίζεται με κράτηση ολόκληρου του οφειλόμενου ποσού. (Αντί για τη σελ. 100,11) Σελ. 100,11(α) Γενικές διατάξεις Ταμείου Νομικών 39.Γ.α.71-72 από το εφάπαξ βοήθημα, που δικαιούται ο ασφαλισμένος στο ταμείο αυτό. Άρθρ.3.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται διαφορετικά στις επί μέρους διατάξεις. Σελ. 100,12(α) 